b'\n_START_ARTICLE_\nGdynia\n_START_SECTION_\nHistoriaa\n_START_PARAGRAPH_\nGdynia-niminen kalastajakyl\xc3\xa4 mainitaan asiakirjoissa vuodelta 1253. Merikelpoinen satama sinne rakennettiin 1920-luvun alkupuolella, kun uudelleen itsen\xc3\xa4istynyt Puola tarvitsi uuden merisataman Veikselin suulle Danzigin/Gda\xc5\x84skin j\xc3\xa4\xc3\xa4ty\xc3\xa4 valtion rajojen ulkopuolelle vapaakaupungiksi. Kaupunkioikeudet Gdynia sai 1926. Saksalaiset valloittivat kaupungin ja sataman 1939 ja nimesiv\xc3\xa4t sen Gotenhafeniksi, goottien satamaksi. Kaupunkiin perustettiin my\xc3\xb6s Gotenhafenin keskitysleiri._NEWLINE_Vuonna 1945 tuhotun sataman j\xc3\xa4lleenrakennusty\xc3\xb6t valmistuivat 1949. Vuoden 1970 kansannousussa Gdynian telakka- ja satamaty\xc3\xb6l\xc3\xa4iset olivat n\xc3\xa4kyv\xc3\xa4ss\xc3\xa4 osassa.\n_START_SECTION_\nLiikenne ja kulkuyhteydet\n_START_PARAGRAPH_\nFinnlines liikenn\xc3\xb6i Gdynian satamaan rahtilaivoilla Helsingin Vuosaaresta, mutta nykyisin matkustajaliikennett\xc3\xa4 ei ole. Gda\xc5\x84skiin on suorat lennot Turusta (Wizzair) ja Helsingist\xc3\xa4 (Finnair).'